|  |  |  |
| --- | --- | --- |
| **REPUBLICA MOLDOVA**  **CONSILIUL RAIONAL CAHUL**  MD-3909, mun.Cahul, Piaţa Independenţei, 2  tel.(299) 2-49-88, fax.(299) 2-20-58 | http://upload.wikimedia.org/wikipedia/commons/thumb/a/a3/Coat_of_arms_of_Moldova.svg/2000px-Coat_of_arms_of_Moldova.svg.png | **РЕСПУБЛИКА МОЛДОВА**  **РАЙОННЫЙ СОВЕТ КАХУЛ**  МD-3909, мун.Кахул, Пяца Индепенденцей, 2  tel.(299) 2-49-88, fax.(299) 2-20-58 |
|  | | |

***PROIECT***

**D E C I Z I E**

**mun. Cahul**

## **Nr.\_\_\_\_\_\_ din \_\_\_\_\_\_\_ 2020**

**Cu privire la aprobarea Regulamentului**

**de organizare și funcționare a Direcției**

**agricultură, cadastru și patrimoniu**

În temeiul art. 43 alin. (1) lit. q) din Legea nr. 436/2006 privind administrația publică locală, art. 4 alin. (2) din Legea privind descentralizarea administrativă nr. 435/2006, avizelor Comisiei consultative de specialitate administrație publică, respectarea drepturilor și libertăților omului, relații interetnice, Comisiei agricultură, alimentație, industrie și protecția mediului, Consiliul Raional Cahul

**DECIDE:**

1. Se aprobă Regulamentul de organizare și funcționare a Direcției agricultură, cadastru și patrimoniu a Consiliului Raional Cahul, conform anexei.
2. Se abrogă decizia Consiliului Raional Cahul nr. 02/09-V din 02 iunie 2020 „Cu privire la aprobarea Regulamentulul de organizare și funcționare a Secției agricultură, relații funciare și cadastru”.
3. Controlul executării prezentei decizii va fi exercitat de dl Ruslan NEDOV, vicepreședintele raionului Cahul, Comisia consultativă de specialitate administrație publică, respectarea drepturilor și libertăților omului, relații interetnice și Comisia agricultură, alimentație, industrie și protecția mediului

**Preşedintele şedinţei**

**Consiliului Raional Cahul**

***Contrasemnează:***

**Secretarul**

**Consiliului Raional Cahul Cornelia PREPELIȚĂ**

***Elaborat: V.Raru,***șef Secția agricultură, relații funciare și cadastru ***\_\_\_\_\_\_\_\_\_\_\_\_***

***Coordonat: R. Nedov,*** vicepreşedintele raionului Cahul***\_\_\_\_\_\_\_\_\_\_\_\_\_\_***

***Avizat pentru legalitate: L. Raileanu***, specialist principal (jurist) ***\_\_\_\_\_\_\_\_\_\_\_\_***

***Avizat: C. Prepeliţă,*** secretarul Consiliului Raional***\_\_\_\_\_\_\_\_\_\_\_\_\_***

Anexă

la Decizia Consiliului Raional Cahul

nr.\_\_\_\_\_din \_\_ \_\_\_\_2020

**REGULAMENTUL  
de organizare şi   funcţionare  
a** **Direcției agricultură, cadastru și patrimoniu**

1. **Dispoziţii generale**
2. Prezentul Regulament este elaborat în baza prevederilor Legii privind administraţia publucă locală nr.436/2006,  Legii cu privire la funcţia publică şi statutul funcţionarului public nr.158/2008, Legii nr. 155/2011 privind aprobarea Clasificatorului unic al funcțiilor publice, Legii privind Codul de conduită a funcţionarului public nr. 25/2008, Legii privind descentralizarea administrativă nr.435/2006, decizii ale Consiliului Raional Cahul și alte acte normative.
3. Direcția este o subdiviziune structurală, fără statut de persoană juridică, din subordinea Consiliului Raional Cahul, abilitată cu dreptul de a promova politica de stat în domeniul complexului agro-industrial, relații funciare și cadastru.
4. Pentru îndeplinirea sarcinilor, Direcția colaborează şi conlucrează cu subdiviziunile Consiliului Raional Cahul, autorităţile publice locale de nivelul I, agenţi economici, întreprinderi şi organizaţii, indeferent de forma de proprietate şi organizare, în limitele competenţei sale.
5. Direcția colaborează cu subdiviziunile Consiliului Raional Cahul şi Aparatul Preşedintelui raionului în vederea elaborăriiării şi realizării strategiei de dezvoltare a teritoriului.
6. Direcția îşi desfăşoară activitatea în corespundere cu Constituţia şi legile Republicii Moldova, decretele Preşedintelui Republicii Moldova, hotărîrile Parlamentului şi ale Guvernului Republicii Moldova, Agenției Relații Funciare și Cadastru a Republicii Moldova, deciziile Consiliului Raional, dispoziţiile preşedintelui raionului, vicepreşedintelui raionului  responsabil de problemele economice şi complexului agro-industrial,  precum şi conform prezentului Regulament.
7. Direcția are misiunea de a asigura promovarea și implementarea politicii agrare și funciare a statului în teritoriu.
8. **Structura organizatorică și organizarea activității Direcției**
9. Organizarea activităţii Direcției este efectuată de șeful direcției, desemnat şi eliberat din funcţie de către Consiliul Raional Cahul, în bază de concurs desfăşurat în conformitate cu legislaţia în vigoare.
10. Șeful Direcţiei exercită următoarele atribuții de bază:
    1. conduce activitatea Direcţiei şi poartă răspundere personală pentru realizarea sarcinilor, exercitarea funcţiilor atribuite Direcţiei în strictă conformitate cu obiectivele strategice ale politicii agrare, relații funciare și cadastru;
    2. poartă răspundere disciplinară personală pentru realizarea sarcinilor şi funcţiilor asumate, pentru utilizarea raţională a mijloacelor bugetare şi bunurilor materiale, repartizate pentru întreţinerea Direcţiei, pentru autenticitatea informaţiei utilizate în activitatea oficială a Consiliului Raional;
    3. poartă răspundere pentru organizarea activităţii Direcţiei în strictă conformitate cu actele legislative şi normative în vigoare, cu regulamentele, instrucţiunile, deciziile Consiliului Raional, dispoziţiile preşedintelui raionului şi celor parvenite de la Ministerul Agriculturii Dezvoltării Regionale şi Mediului şi alte organe centrale;
    4. distribuie şi delimitează sarcinile între angajaţii Direcţiei;
    5. supraveghează şi contribuie la aplicarea prevederilor legislative şi normative privind promovarea politicii agrare și funciare în teritoriu;
    6. asigură planificarea şi dezvoltarea eficientă a sectorului agroalimentar şi funciar, contribuie la asigurarea securităţii alimentare a populaţiei din teritoriu;
    7. prezintă, în modul stabilit, spre examinare Consiliului Raional Cahul proiecte de decizii, programe de dezvoltare agrară și funciare;
    8. asigură elaborarea programelor de dezvoltare a ramurilor din sectorul agroalimentar, a instrucţiunilor şi regulamentelor de serviciu;
    9. asigură promovarea agenţilor economici din raion prin intermediul mass – media, expoziţiilor, iarmaroacelor şi prin alte metode;
    10. contribuirea la dezvoltarea sistemelor de irigaţie şi serviciului antigrindină.
    11. în lipsa şefului Direcţiei, funcţiile acestuia le îndeplineşte Șeful serviciului cadastru și patrimoniu din cadrul Direcţiei.
11. Şeful serviciului poartă responsabilitate de eficienţa şi eficacitatea serviciului dat, efectuează evaluarea activităţii specialistului.
12. Organigrama, statele de personal și Regulamentul de organizare și fucnționare a Direcției se aprobă de Consiliul Raional Cahul, la propunerea președintelui.
13. Salariaţii Direcției vor activa în conformitate cu fişa postului, elaborată în baza Regulamentului de către şeful Direcţiei şi aprobată de către vicepreşedintele raionului responsabil de problemele economice, din care să rezulte sarcinile, funcţiile şi drepturile de serviciu.
14. Fişele postului vor fi reactualizate ori de câte ori intervin modificări argumentate în structura atribuţiilor.
15. Angajarea, eliberarea, suspendarea activității angajaților Direcției se efectuează prin dispoziția președintelui raionului.
16. **Sarcinile Direcției**

Direcția agriculură, cadastru și patrimoniu exercită următoarele atribuții de bază pe

domeniile:  
 **În domeniul  agroindustrial**

1. În comun cu autorităţile şi structurile intersectoriale contribuie la elaborarea şi realizarea strategiei de dezvoltare social-economică a raionului, stabilirea suportului financiar pentru fiecare obiectiv prioritar de dezvoltare, avînd scopul creării unei economii de piaţă multisectoriale,   capabile  să folosească raţional resursele locale – materiale, financiare şi umane.
2. Elaborarea măsurilor întru asigurarea dezvoltării economice a unităţilor teritorial-administrative, în special în sectorul agro-industrial.
3. Promovarea politicii, agrare și funciare inclusiv consolidarea terenurilor agricole parcelate şi cooperarea proprietarilor individuali în vederea utilizării tehnologiilor avansate şi sporirea productivităţii în sectorul agroalimentar şi implementarea proiectelor investiţionale.
4. Acordarea asistenţei informaţionale, metodologice şi tehnologice tuturor producătorilor şi prelucrătorilor, inclusiv de producţie agricolă, proprietarilor individuali şi organizaţiilor obşteşti, populaţiei rurale etc.
5. Elaborarea programelor de dezvoltare a ramurilor din sectorul agroalimentar, sintezelor şi prognozelor lunare, trimestriale şi anuale privind situaţia social-economică, inclusiv în sectorul agroalimentar al raionului.
6. Asigurarea utilizării eficiente a resurselor agricole din punct de vedere economic şi ecologic, conform cerinţelor tehnologice de agricultură durabilă, a resurselor naturale şi tehnogene agricole.
7. Promovarea extinderii suprafețelor de terenuri agricole irigate.
8. Monitorizarea pieţei resurselor  şi produselor agroalimentare, necesităţilor  şi capacităţilor de producere, păstrare şi distribuire  a  producţiei de profil şi a factorilor de producere.

**În domeniul  relații funciare și cadastru**

1. Elaborarea şi promovarea politicii şi strategiei statului în domeniul relaţiilor funciare şi cadastru, dezvoltării social-economice a teritoriului raionului Cahul.
2. Coordonează activitatea specialiştilor pentru reglementarea regimului funciar a primăriilor satelor (comunelor), oraşelor.
3. Identifică problemele prioritare în relaţiile funciare, cadastru, evaluarea terenurilor şi prospecţiunile tehnice, elaborează şi promovează problemele şi planurile ramurale în domeniu.
4. Informează populaţia despre cerinţele actelor legislative şi normative în gestionarea fondului funciar şi reglementarea relaţiilor funciare, cadastrului, geodeziei, cartografiei, topografiei, prospecţiunilor tehnice, cât şi protecţia terenurilor.
5. Prezintă Agenţiei informaţia amplă privind activitatea în perioada respectivă (anual, la 1 ianuarie, concomitent cu cadastru funciar). Consiliului Raional Cahul astfel de informaţie se va prezenta după necesitate.

1. **Atribuțiile Direcției**
2. Direcția agriculură, cadastru și patrimoniu exercită următoarele atribuții de bază pe

domeniile:  
**În domeniul  protecţiei şi  ameliorării fertilităţii solului**

* 1. Promovarea politicii agrare la nivel raional, implementarea mecanismelor adecvate de utilizare a tehnologiilor avansate.
  2. Acordarea asistenței informaționale, metodologice și tehnologice tuturor producătorilor și  prelucrătorilor producției agricole, inclusiv proprietarilor individuali și organizațiilor obștești de profil.
  3. Monitorizarea situaţiei privind fertilitatea terenurilor cu destinaţie agricolă şi, după caz, contribuirea la ameliorarea bonităţii solului.
  4. Monitorizarea situaţiei privind utilizarea eficientă a terenurilor cu destinaţie agricolă şi, după caz, contribuirea la contracararea utilizării iresponsabile a pămîntului.
  5. Monitorizarea stării social-economice și ecologice a agenților economici și producătorilor individuali, care activează în domeniul producerii produselor animaliere.
  6. Acordarea asistenței informaționale agenților economici cu animele de prăsilă și material reproductive pentru îmbunătățirea genofondului.
  7. Acordarea asistenței informaționale agenţilor economici cu materiale de uz fitosanitar şi fertilizanţi şi exercitarea controlului asupra comercializării şi utilizării acestora în teritoriu.
  8. Monitorizearea utilizării resurselor naturale agricole şi a sistemelor agrotehnice.
  9. Organizarea de seminare, mese rotunde și desfășurarea sărbătorilor profesionale ale lucrătorilor din agricultură.
  10. Asigurea implementării şi monitorizării mecanismelor adecvate de utilizare a sistemelor de agricultură durabilă şi eficientă, precum şi de sporire a fertilităţii solului prin metode şi măsuri agrotehnice, agrochimice de organizare şi amenajare a teritoriului, inclusiv întreţinerea şi dezvoltarea  sistemelor  hidromeliorative şi de conservare a solului, de menţinere a echilibrului ecologic de valorificare a rezervelor de apă.
  11. Asigurarea asistenţei tehnice şi tehnologice atît agenţilor economici din sectorul agroalimentar, cît şi proprietarilor individuali şi organizaţiilor obşteşti de profil.
  12. Monitorizarea permanentă a stării tehnice a formaţiunilor economice din sectorul agroalimentar al raionului.

**În domeniul planificării şi prognozării complexului agroindustrial**

1. Elaborarea sintetică şi prognozei lunare, trimestriale şi anuale în baza monitorizării conjucturii de piaţă a factorilor de producţie şi produselor agroalimentare.
2. Monitorizarea necesităţile proceselor de producere și distribuire a factorilor de producţie pentru sectorul agroalimentar  din teritoriu.
3. Efectuarea analizei şi monitorizarea capacităţilor de producere, păstrare, prelucrare, stocare, depozitare şi distribuire a producţiei agroalimentare.

**În domeniul relațiilor funciare și cadastru**

1. Executarea lucrărilor privind reglementare a regimului proprietăţii funciare în cadrul raionului:
2. Asigură elaborarea schemelor de reglementare a regimului proprietăţii funciare în cadrul raionului;
3. Execută lucrări de stabilire a hotarelor în teritoriul raionului în cadrul competenţiei sale;
4. Asigură repartizarea terenurilor în natură în teritoriul raionului;
5. Examinează schemele, proiectele şi alte documente referitor la organizarea teritoriului;
6. Exercită supravegherea asupra realizării schemelor şi proiectelor de reglementare a regimului proprietăţii funciare.
7. Ţinerea cadastrului funciar al raionului:
8. Acordarea ajutorului la executarea la nivel de sat, comună, oraş şi raion lucrările de întocmire a cadastrului funciar;
9. Asigură sistematizarea cadastrelor satelor, comunelor şi oraşului şi întocmeşte cadastrul funciar al raionului;
10. Asigură acumularea informaţiei cadastrale ample despre toţi deţinători de terenuri pe teritoriul raionului indeferent de tipul de proprietate şi categoria terenurilor;
11. Furnizează informaţia solicitată către organele de stat, judicătoreşti, fiscale, notariale, bancare, instituţiile economice, ştiinţifice şi persoanelor fizice.
12. Ţinerea monitoringului funciar:
13. Execută supravegere permanentă asupra modificările resurselor funciare;
14. Asigură crearea sistemului informaţional;
15. Asigură furnizarea informaţiei despre starea fondului funciar şi prezentă propuneri pentru folosirea raţională a resurselor funciare.
16. Coordonarea procesului de implemintare a măsurilor de protecţia solurilor de eroziune valorificarea solurilor şi antierozionale.
17. Participă la elaborarea proiectelor de lucru privind valorificarea, ameliorarea, protecţia antierozională a terenurilor şi ralizarea lor în natură;
18. planifică, coordonează şi execută (cu forţele organizaţiilor de construcţie specializate) lucrările antierozionale şi ce ţin de sporirea fertilităţii solurilor.
19. Administrarea proprietății publice – patrimoniul Consiliului Raional Cahul.

**V. Drepturile Direcției**

1. Direcţia agricultură, cadastru și patrimoniu are următoarele drepturi:
2. să examineze problemele în limitele competenţei sale în domeniul agroindustrial, relații funciare și cadastru;
3. să solicite, în limitele competenţei sale, şi să primească informaţia necesară de la autorităţi publice locale de nivelul I, precum şi de la întreprinderi, organizaţii, instituţii (indiferent de forma lor organizatorico-juridică) informaţii utile pentru elaborarea programelor de dezvoltare social-economică, precum şi alte informaţii necesare pentru soluţionarea problemelor şi exercitarea funcţiilor atribuite;
4. să analizeze informaţiile oferite de conducătorii diferitor servicii ale administraţiei publice locale privind executarea prevederilor actelor normative şi legislative, să propună modalităţi de lichidare a încălcărilor comise;
5. să întreprindă măsuri pentru organizarea şi realizarea programelor de dezvoltare social-economică raionului;
6. să stabilească relaţii de colaborare cu direcţiile similare din alte raioane;
7. să convoace consfătuiri pe problemele din aria competenţelor sale;
8. Să informeze deţinătorii de terenuri la îndeplinirea elementelor obligatorii ce ţin de administrarea fondului funciar şi reglementarea relaţiilor funciare, cadastrului, geodeziei, cartografiei, topografiei, prospecţiunilor tehnice, protecţia solurilor şi lichidarea încălcărilor în acest domeniu;
9. Să informeze conducătorii de cooperative, întreprinderi, organizaţii, instituţii şi cetăţenii particulari, în proprietate sau folosinţă cărora se află pământul, să execute prevederile Codului Funciar al Republicii Moldova şi altor documente legislative şi normative în vigoare;
10. Să oblige toţi beneficiarii funciari să prezinte informaţii, documentele care autentifică dreptul de folosire a pământului, precum şi datele necesare pentru soluţionarea problemelor evidenţei, folosirii şi protecţiei pământului;
11. Să dea recomandări în vederea folosirii raţionale a terenurilor şi protecţiei lor;
12. Să curme acţiunile nelegitime ale deţinătorilor de terenuri care produc pagube pământului prin folosirea lui neraţională;
13. Să facă propuneri organelor de resort privind tragerea la răspundere administrativă sau penală, după caz, a deţinătorilor de terenuri pentru încălcarea legislaţiei în vigoare;
14. Să coordoneze activitatea specialiştilor pentru reglementarea regimului funciar ai primăriilor satelor (comunelor), oraşului. Coordonează angajarea şi eliberarea din funcţie acestora în cazul necorespunderii funcţiilor;
15. Să suspende procesul de valorificare a terenurilor în cazul nerespectării legislaţiei funciare şi să comunice Consiliului organului local al Agenţiei Relaţii Funciare şi Cadastru (în caz de comandator al acestor lucrări);
16. Să participe şi să organizeze licitaţii şi concursuri în primăriile respective, simpozioane ce ţin de problemele de competenţa serviciului;
17. Să asigure cumpărarea instrumentelor geodezice, alt utilaj necesare pentru activitatea specialiștilor;
18. Să aplice în activitatea Serviciului tehnologii noi, în domeniu încredinţat;
19. Să acorde, conform legislaţiei respective, servicii, consultaţii etc. firmelor private, persoanelor fizice şi juridice privind reglementarea regimului proprietăţii funciare.

**VI.Dispoziţii finale**

1. Specialiştii Direcției sunt obligaţi să cunoască, să respecte şi să aplice prevederile  prezentului Regulament.
2. Prezentul Regulament se aprobă și se modifică prin decizia Consiliului Raional Cahul.

**NOTĂ INFORMATIVĂ**

**la proiectul deciziei „Cu privire la aprobarea**

**Regulamentului de organizare și funcționare**

**a Direcției agricultură, cadastru și patrimoniu”**

***1. Denumirea autorului și, după caz, a participanților la elaborarea proiectului*** Proiectul de decizie a fost elaborate de Secția agricultură, relații funciare și cadastru.

*2.* ***Condițiile ce au impus elaborarea proiectului de act normativ și finalitățile urmărite***

Prin proiectul de decizie „Cu privire la aprobarea organigramei și statelor de personal ale Aparatului președintelui raionului, ale direcțiilor și ale altor subdiviziuni subordinate Consiliului Raional Cahul pentru anul 2021”, se modifică structura subdiviziunii Consiliului Raional Cahul. Astfel, Secția agricultură, relații funciare și cadastru se va numi în continuare Direcția agricultură, cadastru și patrimoniu, urmînd să fie aprobat un nou regulament de activitate a acestei subdiviziuni.

Finalitățile urmărite prin adoptarea actului respectiv constau în asigurarea bunei organizări și funcționări a Direcției.

**3. *Principalele prevederi ale proiectului și evidențierea elementelor noi***

Proiectul deciziei prevede aprobarea Regulamentului de organizare și funcționare a Direcției agricultură, cadastru și patrimoniu, acesta avînd 6 secțiuni ce prevăd sarcinile principale și responsabilităţile, atribuţiile și drepturile, organizarea activităţii Direcției.

4. ***Fundamentarea economico-financiară***

Implementarea deciziei „Cu privire la aprobarea Regulamentului de organizare și funcționare a Direcției agricultură, cadastru și patrimoniu” nu va necesita mijloace financiare suplimentare.

5. ***Modul de încorporare a actului în cadrul normativ în vigoare***

Proiectul se încorporează în sistemul actelor normative și prevede abrogarea Deciziei nr. 02/09-V din 02 iunie 2020 „Cu privire la aprobarea Regulamentului de organizare și funcționare a Secției agricultură, relații funciare și cadastru”.

6. ***Avizarea și consultarea publică a proiectului***

În baza celor expuse și în conformitate cu art. 32 din Legea nr. 100/2017 cu privire la actele normative, proiectul deciziei „Cu privire la aprobarea Regulamentului de organizare și funcționare a Direcției agricultură, cadastru și patrimoniu” a fost coordonat cu vicepreședintele raionului, avizat de secretarul Consiliului Raional. În scopul respectării prevederilor Legii nr. 239/2008 privind transparența în procesul decizional, proiectul deciziei este plasat pe pagina web oficială a Consiliului Raional www.cahul.md la directoriul Transparenţa decizională, secţiunea Proiecte de decizie.

***Vasile Raru,***

***șef Secția agricultură, relații funciare și cadastru***